《莫师文以访弟调官巴川用周子醇韵作诗赠行》
宋代·刘一止

三刀昔梦剑东州，援笔今看峡倒流。晚岁拾遗长忆弟，异乡王粲忍登楼。

微官等是身悬寄，平世何曾道阻修。他日归飞两黄鹄，伴侬苕渚共赓酬。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。